
Seemsuahnak Thu 


1 A hmaisabik ah Pathian in lei 
le van a seemsuah. 2Lei cu 
pianhmang le hmuithlam zianghman 
a rak nei lo. Thimnak in ti thukpi 
cu a khuh ih, Pathian ih Thlarau 
cu tipi parah a leeng. 3 Cun Pathian 
in, “Tleunak um seh,” tiah a ti ih 
tlenak cu a um. 4Pathian in a zoh 
tikah atha a ti. Cun Pathian in tleunak 
cu thimnak ihsin a then. ? Tleunak 
cu “Sun,” tiah a ko ih thimnak cu 
“Zan,” tiah a ti. Zanlam a liam ih 
zinglam a suak, ni khatnak a si. 

6 Cun Pathian in, “Tidai thentu ah 
boruak kaupi um seh, hmun dangdang 
ah tidai um haiseh,” tiah a ti. A ti 
bangtukin a um. 7 Boruak kaupi cu 
Pathian in a tuah ih'a hnuai tidai le 
a tlun tidai cu a then. 8Pathian in 
boruak kaupi cu “Van,” tiah a ko. 
Zanlam a liami ih zinglam a suak, ni 
hnihnak a si. 

9 Cun Pathian in, “Leicar a langnak 
dingah vanhnuai ih tidai tla cu 
hmunkhat ah khawm aw hai seh,” tiah 
ati. A ti bangtukin a cang. !0 Pathian 
in leicar cu “Leilung,” tiah a ko ih 
hmunkhat ih a kom aw mi tidai cu 
“Tipithuanthum,” tiah a ko. Pathian 
in a tuah cia mi a zoh tikah a tha 
tiah a ti. !! Cun Pathian in, “Leilung 
in thingkung hramkung a phunphun, 
ci a nei mi le rah a nei mi, suah 
seh,” tiah ati. A ti bangtukin a cang. 
12 Curuangah ci a nei mi le rah a nei 
mi thingkung hramkung a phunkim 
leilung in a suah ter. Cun Pathian in a 
tuah cia mi a zoh tikah a tha tiah a ti. 
13 Zanlam a liam ih zinglam a suak, ni 
thumnak a si. 

14 Cun Pathian in, “Sun le zan 
thentu dingah, ni le thla le kum thentu 
dingah le nithla relnak dingah van ah 
khin tleunak tla um hai seh; '? Van ah 
an vaang dingih leilung ah tleunak an 
pe ding,” tiah a ti. A ti vekin an um. 
16 Cuti cun Pathian in tleunak tumpi 


pahnih a tuah: sun caan reltu ah ni 
a tuah ih zan caan reltu ah thlapi a 
tuah. Arsi pawl khal a tuah. !' Leilung 
tleu tertu dingah hi tleunak pawl tla 
cu Pathian in van ah a ret. !8 Sun le 
zan uktu dingah le tleunak le thimnak 
thentu dingah an si. Pathian in a tuah 
cia mi a zoh tikah a tha, tiah a ti. 
19 Zanlam a liam ih zinglam a suak, 
ni linak a si. ?? Cun Pathian in, “Ti 
sungih a nungmi sahring a phunphun 
tidai in suah seh, leitlun thli lak khalah 
vate tla zam haiseh,” tiah a ti. A ti 
vekin an cang. 2! Curuangah ti sungih 
tihnungza sahring tum pipi Pathian in 
a seem ter, ti sungih a um a nung mi 
a phunphun tla a seemter: cun vate 


a phunphun khal a tuah. A tuah cia 


mi a zoh tikah Pathian in atha, tiah 
a ti. ** Cun Pathian in, “Ti sungih a 
nungmi sahring pawl cu pungzai uhla 
tipithuanthum khat theh uh, vate pawl 
khal pungzai uh,” tiah thlawsuahnak 
a pek. 3 Zanlam a liam ih zinglam a 
suak, ni nganak a si. 


24 Cun Pathian in, “Inn zuat 
sumhnam a phunphun le hramlak 
ih ramsa a tum siseh, a fate 


siseh phunzakip leilung in suah seh,” 
tah a ti. A ti bangtukin a cang. 
25 Cuticun Pathian in innzuat sumhnam 
a phunphun le hramlak ramsa a tum 
siseh a fate siseh, bokvak ih a caang 
thei mi hmuahhmuah tla a tuah. 
Pathian in a tuah cia mi a zoh tikah a 
tha, tiah a ti. 

26 Cun Pathian in, “Milai tuah 
thlang uhsi, kanmai hmuihmel kengin 
kanmah vekin an si pei. Ti sung um 
nga le van ih a zam mi vate tlunah 
siseh, innzuat sumhnam le hramlak 
ramsa a tum a seen parah siseh, thu 
an nei pei,” tiah a ti. *' Cuticun 
Pathian in milai cu a sersiam, Pathian 
in amai hmuihmel vekin a sersiam 
a si. Pathian in mipa le nunau a 
tuah. 28 Cun Pathian in an hnenah 

thlawsuahnak a pek ih, “Fa tampi nei 
in pungzai uhla nan tefa cithlah pawl 
in leilung hi an luah khat pei ih an 
thuthu in an um ter pei. Ti sungih 
nga siseh, lei parih a vakmi ramsa 
tinkim a tum a seen le van ih vate 
hmuahhmuah tlunah thuneihnak ka lo 
pek,” tiah a ti. 2? Cui tlunah Pathian 
in, “Thlaici a phunphun le thingthei 
rah a phunphun nan ei dingah ka 
lo pek a si: ?0vate phunzakip le 
ramsa tum le fate phunzakip ih an 
rawl hrangah hramhring le thingrah ka 
pe a si,” tiah a ti. A ti bangtukin 
an si. 3! Cun Pathian in a tuah cia 
mi hmuahhmuah a zoh tikah a tha 
ngaingai tiah a ti. Zanlam a liam ih 
zinglam a suak, ni ruknak asi. 
Cuticun leilung siseh van siseh, lei 
parih a um mi hmuahhmuah le 
van ih a um mi hmuahhmuah thawn 
Pathian in a tuah theh. 2 Ni ruk sungah 


Pathian in a hnatuan cu a theh ih ni 


sarih ni ah a cawl. 3 A hnatuan mi a 
theh ih a ni sarih nakah a colh hrangah 
Pathian in cui ni cu thlawsuah a pek 
ih ni sunglawi ah a can ter. 4 Lei le van 
a tuahnak thuhla cu cubangtukin a si. 


Eden Hmuan 


5 Bawipa Pathian in lei le van a 
tuah theh tikah lei parah thing le 
hrampi a um lo: a keuh dingah thlaici 
khal a um hrih lo; ziangah tile Pathian 
in ruah a sur ter hrih lo. Leiram 
tuantu dingah milai khal an um hrih 
lo. *Ruah a sur hrih lo nain leilung 
sungin ti a put ih leilung cu a ciar ter 
theh. 

7 Cun Bawipa Pathian in leidip a 
lakih milai ah a tuah. A hnar sungah 
nunnak thaw a vun thawt ih minung 
ah a cang. 

8 Cun Bawipa Pathian in nisuahnak 
lamih a um mi Eden ah hmuan a tuah 
ih acui hmuan ahcun a tuah mi minung 
cu a um ter. * Rah tha a rah mi le a 
mawi zetzet mi thingkung a phunphun 


acui hmuan ahcun a khoh ter. Hmuan 
laifangah nunnak thingkung a ret; cule 
atha le asia theihthiamnak thingkung 
khal a um ter. 

10 Cun hmuan hnawng tertu dingah 
Eden ihsin tiva pakhat a luangih 
hmuan leng a thlen tikah tiva pali ah 
a thek aw. !! Pakhatnak tiva ih hmin 
cu Pishon a si ih Havilah ram kimvel 
ih a luang mi tiva a si. !? Havilah ram 
ahcun sui phun tha a um ih thingthling 
mankhung le Oniks lungvar sen tla an 
um. BA pahnihnak tiva cu Gihon a si 
ih Kush ram kimvel ih a luangmi tiva 
a si. !4 A pathumnak tiva cu Tigris a 
si ih Assiria ram nisuahnak lamih a 
luangmi tiva a si. A palitnak tiva cu 
Eufrates a si. | 

15 Cun Bawipa Pathian in hmuan 
kilkhawitu le zoh thatu dingah a tuah 
mi pa cu Eden hmuan ahcun a um 
ter. 16 Pathian in a hnenah, “Hmuan 
sungih a um mi thingrah hmuahhmuah 
na ei thei; U asinan, atha le asia 
theihthiamnak thingkung ih rah cu na 
ei lo pei; na ei hrimhrim lo pei. Na ei 
asile na ei ni in na thi ding,” tiah a 
sim. Pi 
18 Cun  Bawipa  Pathian in, 
“Minung hi amah lawngih a um 
ding cu a rem lo; amah bawmtu ah 
rualpi ka tuahsak ding,” a ti. 1? Cule 
Pathian in leilung a lakih ramsa a 
phunphun le vate a phunphun ah a 
tuah ih ziangtin a ko pei tiah cu pa 
hnenah cun a fehpi hai. Cule cu pa in 
hmin a rak sak ciar vekin an hmin ah 
a cang ta. 20 Cuticun cu pa in hramlak 
ramsa siseh, innzuat sumhnam le van 
ih a zam mi vate hmuahhmuah siseh 
hmin a sak hai a si. Sikhalsehla amai 
hrangah bawmtu le rualpi a um hrih 
lo. 

21 Curuangah Bawra Pathian in cu 
pa cu ihhmuh thaw zetin a it that ter 
ih a ih that sungah a hnakruh pakhat 
a lakih a titsa in a phit sal. 2 Mii pa 
sungihsin a lakmi hnakruh cun nunau 

a tuah ih mii pa hnenah a rat pi. 3 Cu 
mii pa cun, 

“Atu lawngah maw keimah vek 

minung, 

Ka ruh in tuah mi ruh, 

Ka titsa in tuah mi titsa, 

Mii pa sungin lak mi a si ruangah, 

Mii nu tin kawh siseh,” tiah ati. 

24 Curuangah a si mipa in a nu le 
a pa taanta in a nupi thawi an kom 
awk. Cuti in tisa khat ah an cang. 
25 An pahnih in lawngfangkheh in an 
um nan ningzaknak an thiam lo. 


Minung Tluuknak 
Cun Pathian ih tuah mi 
hmuahhmuah lakah rulpi cu 


a fim bik le a hrokhrawl bik mi 
ramsa a si. Rulpi cun nunau hnenah, 
“Hmuan sungih thingkung pakhat 
khatih rah nan ei lo pei tiah Pathian 
in a lo ti ngaingai maw?” tiah a 
sut. ? Nunau nu cun, “Hmuan sungih 
thingrah hmuahhmuah kan ei thei ko: 
3asinan hmuan laifangih a um mi 
thingrah cu kan ei thei lo, ziangah tile 
acui thingrah cu “Nan ei lo pei; a tham 
khal nan tham lo pei, nan ei asile nan 
thi ding a si,” tiah Pathian in in ti,” 
tiah rulpi cu ati. 

4 Rulpi cun, “Asilo, na thi 
hrimhrim lo ding. ? Na ei asile na ei ni 
in na mit a vaang dingih amah Pathian 
vekin atha le a sia theihthiamnak na 
nei ding, ti kha Pathian in a theih 
cia ruangah a lo khamnak a si,” tiah 
nunau hnenah a sim. 

6 Cuticun nunau nu in hmuan 
laifangih thingkung mawizia le a rah 
thawt ding zia cu a hmu ih fimthiam 
cu ziang tlukin a tha ding tin a ruat. 
Curuangah thingrah cu a lo ih a ei. 
Cuihnu ah a pasal hnenah a pek ih 
anih khal in a ei ve. 7 Thingrah an 
ei theh veten theih theinak an nei ih 
lawngte ih um an si' kha an thei aw. 
Curuangah theipi hnah an thit khawm 
ih an hup aw. 


8 Acui zanlam simnem ah Bawipa 
Pathian cu hmuan sungah a ra. A rat 
thawm an theih tikah hmuan sungih 
thingruul lakah an relh. ? Cutikah 
Bawipa Pathian in, “Khui lamah so 
na um?” tiah mi pa cu a ko. !° Cu pa 
in, “Hmuan ih na rat thawm ka thei ih 
ka lawngte in ka si hrangah ka ning a 
zak ih ka relh a si,” tiah a ti. 

11 Zo in so na lawngte ih na um cu 
a lo sim. Thingrah ei hlah uh ka lo ti 
mi na ei maw si,” tiah Pathian in a 
sut. 12 Mi pa in, “Ka hrangih na tuah 
mi nunau nu in thingrah cu i pek ih ka 
ei a si,” tiah ati. 

13 Cule Bawipa Pathian in nunau 
nu hnenah, “Zianghrangah hitin na 
tuah?” tiah a sut. Cun nunau nu in, 
“Rulpi in i bum ih ka rak ei a si,” tiah 
ati. 


Pathian Ih Cawhkuan Peknak 


14Cun rulpi 
Pathian in, 
“Nunau nu na bum ruangah 
cawhkuan ka lo pek; 
Nangmah lawngin hi camsiatnak hi 
na tuar ding, 
Atu thokin a bokin na vak dingih, 
Na nunsung hmuahhmuah na ei 
“ding rawl cu leidip a si ding. 
15 Nunau nu thawn ka lo raal awter 
dingih, 
Nan tefasin tiangin nan raal aw 
ding. 
Na lu an lo subeek dingih, 
Nang in an kedil na cuk ding,” tiah 
a ti. 
16 Cun Pathian in nunau nu hnenah, 
“Fa na von tikih na harnak cu ka 
than ter dingih, 
Na hrin tikih a natnak cu ka karh 
ter ding. 
Cu cingin na pasal cu na duh thotho 
dingih, 
Alo uktu asi ding,” tiah ati. 
17 Cule Pathian in mi pa hnenah, 
“Na nupi thu na ngai sawn ih, 


hnenah BAWIPA 

Ei lo ding ka ti mi thingrah na ei 

ruangah, 

Leiram cu nangmah ruangah 

siatserh a si: 

Na pumcawmnak hrangah zonzai 

zetin, 

Na nunsung hmuahhmuah hna na 

tuan ding. 
18 Leilung in hling le so le hrampi a 
phunphun a suah pei ih, 

Culak ih a keuh mi hramrawl na ei 

pei. 
19 Leidipin tuah mina si ih, 

Leilung ih na can sal tiang, 

Na nunnak hrangah na thlanhri put 

in hna na tuan ding. 

Leidip in tuah mi na si ih, 

Leilung ah na cang sal ding,” tiah a 

t1. 

20 Cun mi pa in a nupi cu mi 
hmuahhmuah ih nu a si hrangah Evi 
tiah a ko. 2 Cule Bawra Pathian 
in Adam le a nupi hrangah savun 
hnipuan a tuahsak ih a hruk ter. 


Adam le Evua Cu Hmuan Lengah A 
Suah 


22 Cun  Bawipa  Pathian in, 
“Minung cu atha le asia a thleidang 
tham hrangah kanmah vek a si 
zo. Nunnak thingkung rah ei sal in 
kumkhua in a nung pang ding,” tiah 
a ti. 23Cuhrangah Bawipa Pathian 
in minung cu a seemnak Jeilung thlo 
dingin Eden hmuan ihsin a dawi. 

24 Pathian in minung cu a dawisuak 
ih nunnak thingkung kiangih zohman 
an rat ngamlonak dingah hmuan ih 
nisuahnak lamah Cherubim? le a tle 
zukzo ih a her aw rero mi ralnam a 
ret. Falam (Lai) Tong 

